***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 11-30/2021.

***Jegyzőkönyv***

***Készült***: Pápakovácsi Község Önkormányzat képviselő-testülete 2021. október 7-én 9.30 órakor megtartott nyilvános testületi üléséről.

***Az ülés helye:*** *Polgármesteri Hivatal*

Pápakovácsi Fő utca 19.

***Jelen vannak***: Burghardt Ferenc polgármester

Takács László alpolgármester

Nagy Szabolcs képviselő

Péter Zsuzsanna képviselő (4 fő)

Vándor Zoltán képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

**Napirend**

1. Szociális tüzifa juttatásra vonatkozó rendelet megalkotása

2.) Településrendezési terv módosítására javaslat

3.) Általános iskolák felvételi körzetének véleményezése

(meghívó a jkv. 2. melléklete)

A képviselők a javaslattal egyhangúlag egyetértettek, más napirendre javaslat nem volt.

**Napirend tárgyalása:**

**1.) Szociális célú tüzifa biztosítására vonatkozó helyi rendelet megalkotása**

**Előadó: Burghardt Ferenc polgármester**

**Burghardt Ferenc polgármester** megállapította, hogy a képviselők a napirend anyagát a meghívóval együtt kézhez kapták. (jkv. 3. melléklet) Idén 41 m3 tüzifa vásárlásra kaptak támogatást. A rendelettervezetben javasolja a jogosultsági jövedelemhatár emelését, mivel a minimálbérek, jövedelmek is emelkedtek. A jövedelemhatárokat mind a családosok, mind pedig az egyedülállók és egyedül élők tekintetében 25 %-kal javasolja megemelni, azaz a rendelet-tervezet 2. §. (2) bekezdés c) pontjában a családoknál a jogosultsági jövedelemhatár az öregségi nyugdíjminimum 275 %-a (jelenleg ez az összeg 78375 Ft), az egyedülállóknál és gyermeküket egyedül nevelőknél pedig 325 %. (92.625 Ft) . Kérte s hozzászólásokat, javasolja a rendelet-tervezet fentiek alapján történő elfogadását.

A képviselők támogatták a javaslatot.

Pápakovácsi Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi rendeletet alkotta:

**Pápakovácsi Község Önkormányzat Képviselő-testületének 8/2021.(X.26.) önkormányzati rendelete**

**a szociális célú tüzifa támogatás helyi szabályairól**

(a rendelet a jkv. 4. melléklete)

**2.) Településrendezési terv módosítására javaslat**

**Előadó: Burghardt Ferenc polgármester**

**Burghardt Ferenc polgármester** megállapította, hogy a napirend anyagát a képviselők a meghívóval együtt kézhez kapták. (jkv. 4. melléklete) Szóbeli előterjesztésben elmondta, hogy hogy a rendezési tervvel összefüggő helyi építési szabályzat módosítását azért javasolják, mert a pápakovácsi 0192/5 hrsz-u, legelő megnevezésü területen – mely Má0 övezetbe sorolt – a tulajdonos szeretne a lovak számára egy esőbeállót építeni, de a jelenlegi szabályozás ezt nem teszi lehetővé. A módosítás költségeit az ingatlan tulajdonosa vállalja A módosítás egyéb változást nem jelent.

Javasolja a határozat javaslat elfogadását.

Pápakovácsi Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**47/2021. (X.7.) KT határozat**

Pápakovácsi Önkormányzat Képviselő-testülete támogatja a Helyi Építési Szabályzat Má0 jelű mezőgazdasági övezeti előírások módosítását, azaz a Településrendezési terv kismértékű korrekcióját, abból a célból, hogy az 1. számú mellékleteben leírt célok alapján, a 0192/5 hrsz-ú külterületi telken, az ingatlan településképvédelmi területén kívül, a telek terület 3%-ánál kisebb területen, legfeljebb 4,5 méter magas építmény magasságú kialakítással esőbeálló megépítésére legyen lehetőség.

A Helyi Építési Szabályzat módosításának költségeit a telek tulajdonos vállalta. A Megbízott Pro Arch. Építész Stúdió vezetője, R. Takács Eszter a munkavégzéshez szükséges vezető településtervezői jogosultsággal rendelkezik. A Településrendezési terv államigazgatási tárgyalásos eljárással kerül egyeztetésre.

**3.) Általános iskolák felvételi körzetének véleményezése**

**Előadó: Burghardt Ferenc polgármester**

**Burghardt Ferenc polgármester** megállapította, hogy a napirend anyagát a képviselők a meghívóval együtt kézhez kapták. (jkv. 5. melléklete) Szóbeli előterjesztésben elmondta, hogy minden évben véleményezni kell a kötelező felvételt biztosító körzethatárokat. Javasolta a körzethatárok jóváhagyását.

A képviselők a javaslattal egyetértettek, hozzászólás nem volt.

Pápakovácsi Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**48/2021. (X.7.) KT határozat**

Pápakovácsi Község Önkormányzat Képviselő-testülete a Pápai Tankerületi Központ megkeresésére nyilatkozik, hogy egyetért azzal, hogy Pápakovácsi község teljes közigazgatási területére vonatkozóan a kötelező felvételt biztosító általános iskola – a jelenlegi felvételi körzet alapján - a **Kastély Német Nemzetiségi Nyelvoktató Általános Iskola** (Pápakovácsi Fő utca 20.) .

A Pápakovácsi Közös Önkormányzati Hivatal Jegyzőjének nyilvántartásában szereplő, Pápakovácsi községben lakóhellyel, ennek hiányában tartózkodási hellyel rendelkező, hátrányos helyzetű gyermekek létszáma: 0 fő.

Felkéri a képviselő-testület a polgármestert, hogy a döntésről a Pápai Tankerületi Központot értesítse.

**Felelős**: polgármester

**Határidő:** 2021. október 15.

A döntéseket követően a polgármester tájékoztatta a képviselőket, hogy a nyugdijas találkozót november 12-én tartják a többcélú épületben. Ugyanezen a napon délutánra terveznék az óvoda, óvodai tornaterem felújítás utáni átadását, melyre Dr. Kovács Zoltán országgyűlési képviselőt is meghívnák.

Az óvodai tornaterem berendezéséhez a Pápakovácsi Német Nemzetiségi Önkormányzat 50 ezer forint támogatást adott.

Az október 23-i megemlékezést idén az iskolai ünnepséggel egybekötve 2021. október 22-én 12.30 órakor tartják.

Az un. “ kulturális közmunkás” Nemzeti Művelődési Intézetnél lévő munkaviszonya november 30-ával megszűnik, december 1-től az önkormányzat alkalmazza napi 6 órában Heldné Söptei Ritát közalkalmazotti jogviszonyban.

A jelenleg működő riasztórendszerre vonatkozó szerződést (Nyugalom Kft-vel kötött) szeretnék felmondani, mivelnem elégedettek a szolgáltatással és 2021. január 1-től a Patent Kft venné át, már felmérte a lehetőségeket, várja az árajánlatot.

Több napirend nem volt, a képviselő-testület nyilvános ülését a polgármester 10.00 órakor bezárta.

***k.m.f.***

Burghardt Ferenc Kissné Szántó Mária

polgármester jegyző