
**Előterjesztés Pápakovácsi Önkormányzat képviselő-testületének 2021. október 7-i ülésére**

Tervezett Fejlesztés

Pápakovácsi 0192/5 hrsz-u telken nagy alapterületű esőbeálló létesítéséhez





a HÉSZ Má0 jelű mezőgazdasági övezeti besorolás előírásainak módosítása

Pápakovácsi 0192/5 hrsz-ú külterületi telkén a terület tulajdonosa lovak számára pályázati pénzből nagy alapterületű esőbeálló létesítését tervezi. A legelőterületet a Földhivatal már átminősítette, a terület körüli kerítés megépült. Az építési munkálatokat a pályázati határidő miatt hamarosan meg kell kezdeni.



Attyapuszta

Pápakovácsi



Kivonat Pápakovácsi, Külterületi Szabályozási tervéből

A Helyi Építési Szabályzat (HÉSZ) alapján a terület Má0 jelű általános mezőgazdasági övezeti besorolású. Mivel a terület egy része tájképvédelmi térségi övezetbe esik, a HÉSZ alapján a területen létesítmény (kilátó, híd, víztározó, védelmi célú, álcázott távközlési antenna kivételével) nem helyezhető el.

Az országos és a térségi tervi előírások alapján, **korlátozottan, de megengedhető bizonyos létesítmények elhelyezése, - a helyi építési előírásokban meghatározott feltételek mellett, - a tájképvédelmi övezeti besorolással érintett telkeken is**.

Így a Településrendezési terv kismértékű módosításával és az övezeti előírás felülvizsgálatával a tervezett földszintes létesítmény építése lehetővé válik.

**Határozati javaslat:**

**Pápakovácsi Önkormányzat Képviselő-testületének**

**……/2021. (….) KT határozat**

Pápakovácsi Önkormányzat Képviselő-testülete támogatja a Helyi Építési Szabályzat Má0 jelű mezőgazdasági övezeti előírások módosítását, azaz a Településrendezési terv kismértékű korrekcióját, abból a célból, hogy az 1. számú mellékletekben leírt célok alapján, a 0192/5 hrsz-ú külterületi telken, az ingatlan településkép védelmi területén kívül, a telek terület 3%-ánál kisebb területen, legfeljebb 4,5 méter magas építmény magasságú kialakítással esőbeálló megépítésére legyen lehetőség.

A Helyi Építési Szabályzat módosításának költségeit a telek tulajdonos vállalta. A Megbízott Pro Arch. Építész Stúdió vezetője, R. Takács Eszter a munkavégzéshez szükséges vezető településtervezői jogosultsággal rendelkezik. A Településrendezési terv államigazgatási tárgyalásos eljárással kerül egyeztetésre.